《雪后》
宋代·李伯玉

玉环晕月蟠长虹，飞沙卷土号阴风。
黄云羃羃翳晴空，屋头唧唧鸣寒虫。
天符夜下扶桑宫，玄冥震怒鞭鱼龙。
钱垅飞出沧海底，咄嗟如律愁神公。
急{左奭右斗}北斗卷云汉，凌澌卷入天瓢中。
椎璋碎六华，剪出寒珑璁。
翩翩作穗大如手，千奇万巧难形容。
恍如堕我银沙界，清光搞夜寒朣胧。
肝肠作崇耿无寐，试把往事閒追穷。
男儿生须衔枚卷甲臂琱弓，径投虎穴策奇功。
不然羊羔酒帐玻瓈钟，侍儿醉脸潮春红。
谁能蹇驴驼著灞陵东，骨相酸寒秋愁煞侬。
屏山正吐黄虀气，笑倒坐閒亡是公。

作者简介：宋饶州馀干人，字纯甫，号斛峰。初名诚，以犯理宗潜讳改名。理宗端平二年进士。授观察推官、太学正兼庄文府教授、太学博士。召试馆职，历诋贵戚大臣，直声暴起。累迁太府少卿、工部侍郎等。度宗时兼同修国史、实录院同修撰等，以不容于贾似道罢归。旋擢权礼部尚书兼侍读。有《斛峰集》。